এই মুহূর্তে মেক্সিকোর ক্লাব ডোরাডোসে কোচিং করাচ্ছেন ম্যারাডোনা। সেখানেই তিনি বলেন, ‘‘আমি জানি, লিওকে। আমি জানি, ও বিশ্বের সেরা ফুটবলার।’’ ম্যাচের আগে ২০ বার বাথরুমে যাওয়া প্রসঙ্গে ম্যারাডোনা বলেন, ‘‘আমি যদি বলেও থাকি যে, ম্যাচের আগে কেউ ২০ বার বাথরুমে যায়, তাহলেও আমি কিন্তু কারও নাম করিনি। আমি কোথাও বলিনি যে, ওই ফুটবলারের নাম লিওনেল মেসি। আমি অন্য ফুটবলারের কথা বলতে চেয়েছিলাম।’’ কিন্তু সেই ফুটবলার কে, তা আর বলেননি ম্যারাডোনা।